b'\n_START_ARTICLE_\nVojna v Evropi (druga svetovna vojna)\n_START_PARAGRAPH_\nTa \xc4\x8dlanek opisuje potek 2. svetovne vojne v Evropi.\n_START_SECTION_\nPoljska - Fall Weiss\n_START_PARAGRAPH_\nVojna v Evropi se je za\xc4\x8dela 1. septembra z nem\xc5\xa1kim napadom na Poljsko. 3. septembra Nem\xc4\x8diji napovesta vojno Zdru\xc5\xbeeno kraljestvo in Francija na podlagi predhodnega sporazuma. \xc4\x8ceprav je poljska kopenska vojska enako \xc5\xa1tevil\xc4\x8dna, je pa slab\xc5\xa1e opremljena in pod stalnim pritiskom \xc5\xa1tevil\xc4\x8dnej\xc5\xa1e in moderne nem\xc5\xa1ke Luftwaffe, se neprestano umika._NEWLINE_22. septembra je poljska prestolnica Var\xc5\xa1ava popolnoma obkoljena in se 27. septembra preda._NEWLINE_Dne 17. septembra v boje pose\xc5\xbee tudi Sovjetska zveza, ki v skladu z paktom Hitler-Stalin in zase\xc5\xbee vzhodni del Poljske._NEWLINE_V bojih umre 8400 nem\xc5\xa1kih in 737 sovjetskih vojakov. Wehrmacht zajame 694.000, medtem ko Rde\xc4\x8da armada 217.000 poljskih vojakov.\n_START_SECTION_\nBalti\xc5\xa1ke dr\xc5\xbeave\n_START_PARAGRAPH_\nSovjetska zveza na podlagi pakta Hitler-Stalin raz\xc5\xa1iri svoje ozemlje na podro\xc4\x8dje Poljske in hkrati za\xc4\x8dne pritiskati na Balti\xc5\xa1ke dr\xc5\xbeave, da se podredijo. Tako Estonija prva popusti in dne 28. septembra 1939 podpi\xc5\xa1e Pakt o vzajemni pomo\xc4\x8di, 5. oktobra Latvija in 10. oktobra \xc5\xa1e Litva.\n_START_SECTION_\nFinska - Zimska vojna\n_START_PARAGRAPH_\nPo neuspelih sovjetskih pritiskih na Finsko naj podpi\xc5\xa1e Pakt o vzajemni pomo\xc4\x8di, 30. novembra 1939 Sovjetska zveza spro\xc5\xbei napad na Finsko z 29 pehotnimi divizijami in 1 oklepnim korpusom, ki se razvije v t. i. \xc2\xbbZimsko vojno\xc2\xab. \xc4\x8ceprav je bil finska vojska \xc5\xa1tevil\xc4\x8dno \xc5\xa1ibkej\xc5\xa1a (na pomo\xc4\x8d ji pridejo tudi mednarodni prostovoljci), je uspela zadr\xc5\xbeevati Rde\xc4\x8do armado in ji zadati hude izgube (Rde\xc4\x8da armada izgubi okoli 600.000 vojakov, medtem ko Finci \xc2\xbble\xc2\xab\xc2\xa060.000). Kljub temu Finska podpi\xc5\xa1e mirovno pogodbo 12. marca 1940 v Moskvi, s katerom odstopi Sovjetski zvezi 40.000\xc2\xa0km\xc2\xb2 svojega ozemlja.\n_START_SECTION_\nFinska - Nadaljevalna vojna\n_START_PARAGRAPH_\nIsto\xc4\x8dasno z operacijo Barbarossa se je za\xc4\x8dela tudi t. i. nadaljevalna vojna (ang. Continuation War) med Finsko in Sovjetsko zvezo, ko so finske enote s pomo\xc4\x8djo nem\xc5\xa1kih enot napadle sovjetsko ozemlje z namenom zavzeti Leningrad.\n_START_SECTION_\nArdeni\n_START_PARAGRAPH_\nArdenska ofenziva (1944)'